CELEX: 32016R0277
Language: el
Date: 2016-02-25 00:00:00
Title: Κανονισμός (ΕΕ) 2016/277 του Συμβουλίου, της 25ης Φεβρουαρίου 2016, για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

27.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 52/22
            
         ΚΑΝΟΝΙΣΜΌΣ (ΕΕ) 2016/277 ΤΟΥ ΣΥΜΒΟΥΛΊΟΥ
   της 25ης Φεβρουαρίου 2016
   για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 215,
   Έχοντας υπόψη την απόφαση αριθ. 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 765/2006 του Συμβουλίου (2) προβλέπει τη δέσμευση των περιουσιακών στοιχείων του προέδρου Λουκασένκο και ορισμένων αξιωματούχων της Λευκορωσίας, καθώς και περιουσιακών στοιχείων προσώπων υπεύθυνων για σοβαρές παραβιάσεις ανθρώπινων δικαιωμάτων ή για την καταστολή της κοινωνίας των πολιτών και της δημοκρατικής αντιπολίτευσης, όπως και προσώπων και οντοτήτων που ευεργετούνται από το καθεστώς Λουκασένκο ή το υποστηρίζουν, περιλαμβανομένων, ιδίως, των προσώπων και οντοτήτων που παρέχουν οικονομική ή υλική στήριξη στο εν λόγω καθεστώς.
            
         
               (2)
            
            
               Η εφαρμογή της δέσμευσης των περιουσιακών στοιχείων θα πρέπει να διατηρηθεί όσον αφορά τέσσερα πρόσωπα που απαριθμούνται στο παράρτημα I του κανονισμού (ΕΚ) αριθ. 765/2006.
            
         
               (3)
            
            
               Όλα τα πρόσωπα και οι οντότητες που απαριθμούνται στο παράρτημα IV του κανονισμού (ΕΚ) αριθ. 765/2006 αναφορικά με τα οποία η εφαρμογή της δέσμευσης των περιουσιακών στοιχείων ανεστάλη θα πρέπει να διαγραφούν και η αναστολή της εφαρμογής της απαγόρευσης θα πρέπει να περατωθεί.
            
         
               (4)
            
            
               Το παρόν μέτρο εμπίπτει στο πεδίο εφαρμογής της Συνθήκης και, επομένως, για να διασφαλιστεί ιδίως η ομοιόμορφη εφαρμογή του από τους οικονομικούς φορείς σε όλα τα κράτη μέλη, απαιτείται κανονιστική δράση στο επίπεδο της Ένωσης.
            
         
               (5)
            
            
               Κατά συνέπεια, ο κανονισμός (ΕΚ) αριθ. 765/2006 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 765/2006 τροποποιείται ως εξής:
   
               1)
            
            
               στο άρθρο 2, η παράγραφος 6 διαγράφεται·
            
         
               2)
            
            
               το άρθρο 8β διαγράφεται·
            
         
               3)
            
            
               το παράρτημα IV διαγράφεται.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Φεβρουαρίου 2016.
      
         
            Για το Συμβούλιο
         
         
            Ο Πρόεδρος
         
         K.H.D.M. DIJKHOFF
      
   
   
      (1)  ΕΕ L 285 της 17.10.2012, σ. 1.
   
      (2)  Κανονισμός (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (ΕΕ L 134 της 20.5.2006, σ. 1).